cyanic-selkie/wikianc huggingface dataset:
আলফ্রেড ফোর্ড
হরে কৃষ্ণ আন্দোলনের সাথে সম্পর্ক
তিনি ১৯৭৪ সাল থেকে এসি ভক্তিবেদান্ত স্বামী প্রভুপাদ (শ্রীলা প্রভুপাদ) এর একজন দীক্ষিত শিষ্য । তার মার্কিন যুক্তরাষ্ট্রের ডালাসে ভক্তিবেদান্ত স্বামীর সাথে প্রথম দেখা করেছিলেন । আলফ্রেড ফোর্ড ১৯৭৫ সালে আন্তর্জাতিক কৃষ্ণভাবনামৃত সংঘে (ISKCON) যোগদান করেন এবং সেই বছরই তিনি প্রভুপাদের সাথে প্রথম ভারত সফর করেন। তিনি হাওয়াইতে প্রথম হিন্দু মন্দির প্রতিষ্ঠায় সহায়তা করেছিলেন এবং ডেট্রয়েটে ভক্তিবেদান্ত সাংস্কৃতিক কেন্দ্র স্থাপনে সাহায্য করার জন্য $500,000 দান করেছিলেন। যা ১৯৮৩ সালে সম্পন্ন হয়েছিল। আলফ্রেড ফোর্ড বিগত বছরগুলিতে ইসকনে অনেক গুরুত্বপূর্ণ অনুদান দিয়েছেন যা প্রভুপাদের পুষ্প সমাধি মন্দির নির্মাণের চলমান প্রকল্পগুলিতে সহায়তা করেছে। তিনি মস্কোতে আনুমানিক 10 মিলিয়ন ডলার ব্যয়ে একটি বৈদিক সাংস্কৃতিক কেন্দ্র নির্মাণে সহায়তা করেছে বলে জানা গেছে। হনলুলুতে হরে কৃষ্ণ মন্দির ও শিক্ষাকেন্দ্র স্থাপনের জন্য তিনি $600,000 দিয়ে একটি প্রাসাদও কিনেছিলেন ।
এখন তিনি ইসকন প্রকল্প ও বৈদিক প্ল্যানেটোরিয়ামের মন্দিরের চেয়ারম্যান।
ইনস্পেক্টর ক্লুজো (চলচ্চিত্র)
এটি দ্য পিঙ্ক প্যান্থার ধারাবাহিকের একমাত্র চলচ্চিত্র, যা ব্লেক এডওয়ার্ডস পরিচালনা করেননি, হেনরি মানচিনি সুরারোপ করেননি এবং নাম ভূমিকায় পিটার সেলার্স অভিনয় করেননি। তারা তিনজনই তখন দ্য পার্টি চলচ্চিত্রের কাজে ব্যস্ত ছিলেন। দ্য মিরিশ কোম্পানি চলচ্চিত্র নির্মাণ করতে চাইলে সেলার্স ও এডওয়ার্ডস এতে অংশ নেননি, তাই মিরিশ তাদের ছাড়াই চলচ্চিত্রটির কাজ চালিয়ে যান। চলচ্চিত্রটি হোম ভিডিও তথা ভিএইচএস, ডিভিডি ও ব্লু-রে তে মুক্তি দেওয়া হলেও ২০০৪ সালের পিঙ্ক প্যান্থার কালেকশন-এ অন্তর্ভুক্ত করা হয়, কিন্তু পরবর্তীকালে ২০০৮ সালে এটি আল্টিমেট কালেকশন-এ অন্তর্ভুক্ত করা হয়।
নির্মাণ
পূর্ববর্তী দুটি সফল দ্য পিঙ্ক প্যান্থার চলচ্চিত্রের পর প্রযোজক ওয়াল্টার মিরিশ তৃতীয় চলচ্চিত্র নির্মাণে আগ্রহী হন। কিন্তু পিটার সেলার্স এই চরিত্রে কাজ করতে অস্বীকৃতি জানান। দ্য রাশিয়ান্স আর কামিং, দ্য রাশিয়ান্স আর কামিং চলচ্চিত্রে অ্যালান আর্কিনের সফলতার পর মিরিশ আর্কিনকে সেলার্সের শুন্যস্থান পূরণ করতে বলেন। ব্লেক এডওয়ার্ডসও পরিচালনা করতে অস্বীকৃতি জানালে মিরিশ বাড ইয়র্কিনকে পরিচালক হিসেবে নির্বাচন করে। শুটিঙের পূর্বে সেলার্স মিরিশের সাথে যোগাযোগ করেন এবং জানান তিনি এই চরিত্রে অভিনয় করবেন যদি তিনি নিজে পাণ্ডুলিপি পরিবর্তন করতে পারেন। মিরিশ তাকে প্রত্যাখ্যান করেন।
মিরিশ ফিল্মস যুক্তরাজ্যের চলচ্চিত্র কোম্পানি এডি লেভি ফান্ডের হিসেবে চলচ্চিত্রটি প্রযোজনা করেন লুই রাশমিল। ইনস্পেক্টর ক্লুজোর দৃশ্যগুলো ইউরোপের বিভিন্ন স্থানে চিত্রায়িত হয়।
গাড়োয়াল হিমালয়
থাম্ব|ভারতের উত্তরাখণ্ডের “ক্যামেল ব্যাক” থেকে গাড়োয়াল হিমালয় গাড়োয়াল হিমালয় হলো ভারতের উত্তরাখণ্ডে অবস্থিত একটি পর্বতশ্রেণী। এই পর্বতশ্রেণী দুইটি অঞ্চল জুড়ে অবস্থিত: গাড়োয়াল ও কুমাউন।
ভূতত্ত্ব
গাড়োয়াল পর্বতশ্রেণী হিমাচল প্রদেশ ও উত্তরাখণ্ডে অবস্থিত শিবালিক পর্বতশ্রেণীর অন্তর্ভুক্ত, যা হিমালয়ের সর্ববহিঃস্থ অঞ্চল।
জনউপাত্ত
পর্বতশ্রেণী অঞ্চলের উল্লেখযোগ্য শহর হলো পৌড়ী, তাহরি, উত্তরকাশী, রুদ্রপ্রয়াগ, চামোলি গোপেশ্বর, ও ছোটা চার ধামের অন্তর্ভুক্ত চারটি তীর্থস্থান গঙ্গোত্রী, যমুনোত্রী, বদ্রীনাথ ও কেদারনাথ। এই অঞ্চলের অন্যতম দর্শনীয় স্থান হলো মুসৌরীর হিল স্টেশন, ধনৌল্টি, চকরাতা, ইউনেস্কোর বিশ্ব ঐতিহ্য স্থান নন্দাদেবী ও পুষ্প উপত্যকা জাতীয় উদ্যান।
ক্যাথারিনা মার্গারেটা লিংক
থাম্ব|ক্যাথারিনা মার্গারেটা লিংক ক্যাথারিনা মার্গারেটা লিংক (মৃত্যু ১৭২১) একজন প্রুশিয়ান মহিলা ছিলেন, যিনি তার প্রাপ্তবয়স্ক জীবনের বেশিরভাগ সময় নিজেকে একজন পুরুষ হিসেবে উপস্থাপন করেছিলেন। তিনি এক মহিলাকে বিয়ে করেন এবং তাদের একসঙ্গে যৌন কার্যকলাপের উপর ভিত্তি করে, অপ্রাকৃতিক যৌনসঙ্গমের জন্য দোষী সাব্যস্ত হন এবং ১৭২১ সালে রাজা ফ্রেডেরিক উইলিয়ামের আদেশে মৃত্যুদণ্ড কার্যকর করা হয়। লিঙ্কের মৃত্যুদণ্ড ইউরোপে সমকামী যৌন ক্রিয়াকলাপের জন্য শেষ ঘটনা ছিল এবং তার সময়ের জন্য একটি অসঙ্গতি ছিল।
মোহাম্মদ আবুল বাশার
মোহাম্মদ আবুল বাশার মুন্সী (জন্ম: ১৯৩৫ - মৃত্যু: ডিসেম্বর ১০, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। যুদ্ধে অসামান্য বীরত্বের জন্য তাকে বীর প্রতীক উপাধিতে ভূষিত করা হয়।
জন্ম, বংশপরিচয় ও শিক্ষাজীবন
মোঃ আবুল বাশার মুন্সি নোয়াখালী জেলার চাটখিল উপজেলার (তৎকালীন নোয়াখালীর সুধারাম পরগনায়) বদলকোট উত্তরপাড়া মুন্সী বাড়িতে জন্ম গ্রহণ করেন। তিনি পীরে কামেল আলহাজ্ব হযরত মাওলানা তায়ীন উল্লাহ মুন্সীর (তয়নুল্লা মুন্সী) একজন সুযোগ্য আওলাদ মোঃ আব্দুল লাতিফ মুন্সীর ২য় ছেলে।
কর্মজীবন
ছাত্র জীবন শেষে মোঃ আবুল বাশার মুন্সি তৎকালীন বাংলাদেশ রাইফেলস (বিডিআর) এ যোগদান করেন।
প্যানথেরা
প্যানথেরা ফেলিডি পরিবারের অন্তর্ভুক্ত একটি গোত্র। বাঘ, সিংহ, চিতাবাঘ, জাগুয়ার ও তুষার চিতা— এই পাঁচটি প্রাণী প্যানথেরা গণের অন্তর্ভুক্ত।
বাঘ
প্যানথেরা গনটির রয়েছে নিম্নোক্ত বাঘের প্রজাতি ও উপপ্রজাতিগুলো।
সিংহ
প্যানথেরা গণে রয়েছে নিম্নোক্ত সিংহের প্রজাতি ও উপপ্রজাতিগুলো।
জাগুয়ার
প্যানথেরা গণে রয়েছে নিম্নোক্ত জাগুয়ারের প্রজাতি ও উপপ্রজাতিগুলো।
চিতাবাঘ/ Leopard
প্যানথেরা গণে রয়েছে নিম্নোক্ত চিতাবাঘ গুলোর প্রজাতি ও উপপ্রজাতিগুলো।
তুষারচিতা/ Snow Leopard
বৈজ্ঞানিক নাম Panthera uncia, যা পূর্বে Uncia uncia নামে ছিল পরিচিত ছিল। বর্তমান এর আধুনিক গবেষণায় একে Panthera গণের অধীনে রাখা হয়েছে। এরা অন্যান্য বড় বেড়ালের তুলনায় বাঘের সাথে বেশি ঘনিষ্ঠভাবে সম্পর্কিত।
বিলুপ্ত বা ফসিল
প্যানথেরা গোত্রটির যেসব প্রজাতি বিলুপ্ত সেগুলোর ফসিলের দ্বারা প্রাপ্ত অবিন্যস্ত প্রজাতিসমূহ:
গোয়ালিয়র জেলা
ভূগোল
জেলাটি গির্ড অঞ্চলের কেন্দ্রস্থলে এবং বেশিরভাগ ক্ষেত্রে অপেক্ষাকৃত স্তর সমতল। এই সমভূমিটির দক্ষিণ অংশে ছোট পাহাড় থাকলেও সাধারণত সমুদ্রপৃষ্ঠ থেকে মাত্র কয়েকশ ফুট উঁচুতে অবস্থিত। গ্রীষ্মের মরসুমে জলবায়ু খুব উষ্ণ থাকে এবং তাপমাত্রা প্রায় ৪৪ ডিগ্রি সেন্টিগ্রেড (১১২ ডিগ্রি ফারেনহাইট) বৃদ্ধি পায়, তবে শীতের মাসগুলিতে (নভেম্বর থেকে ফেব্রুয়ারি) সাধারণত তাপমাত্রা স্বল্প সময়ের জন্য অত্যন্ত শীত পড়ে থাকে।
বিভাগ
জেলাটি তিনটি তহশিল নিয়ে গঠিত: গোয়ালিয়র (পূর্বে, গিড়), ভিটারোয়ার এবং ডাবরা (পূর্বে, পিচোর)। এই জেলায় মোট ছয়টি মধ্য প্রদেশ বিধানসভা কেন্দ্র রয়েছে। এগুলি হ'ল গোয়ালিয়র পল্লী, গোয়ালিয়র, গোয়ালিয়র পূর্ব, গোয়ালিয়র দক্ষিণ, ভিতরওয়ার এবং ডাবরা। এগুলি সবই গোয়ালিয়র লোকসভা কেন্দ্রের অংশ।
জনসংখ্যা
২০১১ সালের ভারতীয় জনগণনা অনুসারে গোয়ালিয়র জেলা মোট জনসংখ্যা ছিল ২,০৩২,০৩৬ জন। যা স্লোভেনিয়া অথবা মার্কিন যুক্তরাষ্ট্রের নিউ মেক্সিকো রাজ্যের সমান।
জনসংখ্যার হিসাবে জেলাটি ভারতে ২২৭তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ৪৪৫ জন লোক বসবাস করে (প্রতি বর্গমাইলে ১,১৫০ জন)। ২০০১-২০১১ এর দশকে গোয়ালিয়র জেলার জনসংখ্যা বৃদ্ধির হার ছিল ২৪.৪১% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৬২ জন নারী রয়েছে। সাক্ষরতার হার ৭৭.৭৭%।
২০১১ সালের ভারতীয় জনগণনার সময় গোয়ালিয়র জেলার ৯৬.৭৩% জনগণ হিন্দি বলে, ১.০৮% পাঞ্জাবি, ০.৬৫% সিন্ধি এবং ০.৬৫% মারাঠি তাদের প্রথম ভাষা হিসাবে ব্যবহার করে থাকে।
ভারতীয় তথ্য প্রযুক্তি সংস্থান
এই শহরে ১৯৯৭ সালে প্রতিষ্ঠিত ভারত সরকারের মানব সম্পদ বিভাগের অন্তর্গত রাজ্যের প্রথম ভারতীয় তথ্য প্রযুক্তি সংস্থান, এই জেলাতেই অবস্থিত।
খেলাধুলা
ক্রিকেট মধ্যপ্রদেশ রাজ্যের জনপ্রিয় খেলা। ইন্দোর-এ অবস্থিত হোলকার স্টেডিয়াম রাজ্যের প্রধান আন্তর্জাতিক ক্রিকেট স্টেডিয়াম। এছাড়া গোয়ালিয়র জেলায় -এ রয়েছে ক্যাপ্টেন রূপ সিং স্টেডিয়াম।
চিনান
চিনান (济南市) পূর্ব চীনের শানতুং প্রদেশের রাজধানী শহর। ভৌগোলিকভাবে শহরটি চীনের জাতীয় রাজধানী বেইজিং শহর থেকে প্রায় ৪০০ কিলোমিটার দক্ষিণে, হুয়াং হো নদীর (পীত নদীর) ঠিক দক্ষিণে, থাই পর্বতের উত্তর পাদদেশে অবস্থিত। হুয়াং হো নদীটি শানতুং পাহাড়ি অঞ্চলের উত্তরাংশে প্রধান পরিবহন পথ। চিনান নামটির অর্থ "চি নদীর দক্ষিণে"। অতীতে এখানে চি নামের একটি নদী প্রবাহিত হত। এখন সেই নদীটি হুয়াং হো নদীর গতিপথের সাথে মিলে গেছে। বৃহত্তর চিনান মহানগরীর অধীনে আটটি পৌরজেলা এবং দুইটি কাউন্টি অবস্থিত। প্রশাসনিকভাবে শহরটিকে চীনের একটি উপ-প্রাদেশিক শহরের মর্যাদা দেওয়া হয়েছে। ২০১৫ সালের তথ্য অনুযায়ী মূল চিনান শহরে ৪০ লক্ষ এবং বৃহত্তর চিনান মহানগরীতে ১ কোটি ১০ লক্ষ লোকের বাস।
প্রাকৃতিক প্রস্রবণ দ্বারা বিধৌত চিনান এলাকাটিতে প্রাচীনকালেই লোকবসতি স্থাপিত হয়। চিনান শহর এলাকাটিতে সম্ভবত চৌ রাজবংশের শাসনামলে খ্রিস্টপূর্ব ৮ম শতকের আগেই একটি প্রশাসনিক কেন্দ্র প্রতিষ্ঠিত হয়। খ্রিস্টপূর্ব ৮ম শতকে এখানে লিশিয়া নামের একটি প্রধান শহর ছিল যা ছি রাজ্যের অংশ ছিল। এরপরে এটি ৭৫০ থেকে ৪৫০ খ্রিস্টপূর্বাব্দ পর্যন্ত লু রাজ্যের অংশ ছিল। চৌ রাজবংশের শাসনামলে (১০৪৬-২৫৬ খ্রিস্টপূর্বাব্দ) শহরটি উন্নতি লাভ করে এবং এটি প্রাচীন চীনের একটি প্রশাসনিক কেন্দ্র ও ধর্মকেন্দ্রে পরিণত হয়। এরপরে খ্রিস্টপূর্ব ২য় শতকে শহরটি সেনাপতি-শাসিত জেলা চিনানের লিছেং কাউন্টির প্রশাসনিক কেন্দ্রে পরিণত হয়। খ্রিস্টীয় ৪র্থ শতকের শুরুতে সেনাপতিশাসিত অঞ্চলটির প্রশাসনিক কেন্দ্রকে চিনান শহরের বর্তমান অবস্থানে স্থানান্তরিত করা হয়। খ্রিস্টীয় ৪র্থ থেকে ৭ম শতকের মধ্যে শহরের দক্ষিণের পাহাড়গুলিতে বহু বৌদ্ধ গুহা মন্দির নির্মাণ করা হয়। সুই (৫৮১-৬১৮) ও থাং (৬১৮-৯০৭) রাজবংশের শাসনামলে চিনান একটি প্রধান শহর হিসেবে বজায় থাকে; সেসময় এটিকে ছি জেলা ও চিনান সেনাপতি-শাসিত জেলা নামে ডাকা হত। ১১১৬ সালে এটি চিনান উচ্চতর জেলাতে পরিণত হয় এবং ১৯১১ সাল পর্যন্ত এই নাম বজায় থাকে। ১৩শ শতকে ইউরোপের ভেনিস শহর থেকে আগত পর্যটক মার্কো পোলো শহরটিতে ভ্রমণ করেন এবং সেটিকে তার রচনাতে ছিংলি নামে উল্লেখ করেন। মিং রাজবংশের শাসনামলে (১৩৬৮-১৬৪৪) শহরটিকে নব্যসৃষ্ট শানতুং প্রদেশের রাজধানীর মর্যাদা দেওয়া হয়। ১৯১১ সালে শহরটিকে পুরাতন লিছেং নামের কাউন্টিতে পরিণত করা হয়। কিন্তু ১৯২৯ সালে এটিকে আবার একটি পৌরসভা বানানো হয় এবং সেখানে প্রাচীন শহরটিকে অন্তর্ভুক্ত করে নেওয়া হয়।
১৮৫২ সালে শহরের আধুনিকায়ন শুরু হয়। সেসময় হুয়াং হো নদী তার গতিপথ পরিবর্তন করে শহরের ঠিক উত্তর দিয়ে পুরাতন চি নদীর খাত দিয়ে প্রবাহিত হওয়া শুরু করে। ফলে চিনান শহরটি একটি গুরুত্বপূর্ণ পরিবহন পথের সুবিধা ভোগ করা শুরু করে। ১৯০৪ সালে জার্মানদের নির্মিত একটি রেলপথ চিনান শহরকে ছিংতাও শহরের সাথে যুক্ত করে, ফলে শহরটি আন্তর্জাতিক বাণিজ্যের জন্য উন্মুক্ত হয়। ১৯০৬ সালের পরে শহরের আধুনিক বাণিজ্যিক এলাকাটি ও উত্তরের লিখোউ শহরতলীটি গড়ে তোলা হয়। ১৯১২ সালে উত্তর-দক্ষিণ বরাবর থিয়েনচিন থেকে ফুখোউ পর্যন্ত রেলপথ নির্মাণ করা হয় এবং চিনান শহরটি সেই রেলপথের একটি সংযোগস্থল বা জাংশনে পরিণত হয়; ফলে শহরের আরও উন্নতি ঘটে। শহরটি চিনফু (jinpu) ও চিয়াওচি (jiaoji) রেলপথ দুইটি সংযোগস্থলে অবস্থিত। এরপরে চিনান শহরটি দ্রুত উত্তরের সমৃদ্ধ কৃষিভিত্তিক অঞ্চলের জন্য একটি প্রধান বাণিজ্যকেন্দ্র ও পণ্যদ্রব্য মজুদের কেন্দ্রে পরিণত হয়। এখানে তুলা, খাদ্যশস্য, চিনাবাদাম ও তামাকের বড় বাজার ছিল। এর পাশাপাশি এখানে বস্ত্র, ময়দাপেষণ, তৈলপেষণ, কাগজ, সিমেণ্ট ও দেশলাইয়ের কারখানা গড়ে ওঠে। এর ফলশ্রুতিতে চিনান শহরটি ছিংতাও শহরের পরেই শানতুং প্রদেশের দ্বিতীয় বৃহত্তম শিল্পকেন্দ্রে পরিণত হয়।
১ম বিশ্বযুদ্ধের পরে শানতুং প্রদেশে জার্মানদের বদলে জাপানিদের প্রভাব বৃদ্ধি পায়। সেসময় চিনান শহরে জাপানিদের একটি বেশ বড় বসতি গড়ে ওঠে। ১৯২৮ সালে জাতীয়তাবাদী দল খুওমিনথাংয়ের সেনাদের উত্তরীয় অভিযান চলাকালে জাপানি সেনাবাহিনী তাদের দেশের নাগরিকদের রক্ষা করার জন্য হস্তক্ষেপ করে। এই ঘটনাটি "চিনান সংঘর্ষ" নামে পরিচিত। চিনান শহরে বেশ বড় আকারের অস্ত্রাগার ছিল বলে ২য় বিশ্বযুদ্ধের আগে প্রায় পুরোটা সময় ধরে পরস্পর বিরোধী বাহিনীরা চিনান শহরটিকে নিয়ে প্রতিদ্বন্দ্বিতায় লিপ্ত হয়। দ্বিতীয় বিশ্বযুদ্ধের সময় (১৯৩৭-১৯৪৫) জাপানি সেনারা শহরটি দখল করে। ১৯৪৮ সালে চীনের সাম্যবাদীদের বাহিনী শহরটি পুনরায় দখলে নেয়।  ১৯৪৯ সাল থেকে শহরটিকে দ্রুততার সাথে একটি শিল্পশহর ও অন্যতম প্রধান প্রশাসনিক কেন্দ্র হিসেবে বিকাশ সাধন করা হয়। বিদ্যমান বস্ত্র ও ময়দাপেষণ কারখানাগুলির সম্প্রসারণ ঘটানো হয় এবং যন্ত্রপাতি নির্মাণের একটি গুরুত্বপূর্ণ শিল্প গড়ে তোলা হয়। ১৯৫০-এর দশকের শেষের দিকে চিনান একটি গুরুত্বপূর্ণ লৌহ ও ইস্পাত শিল্পকেন্দ্রে পরিণত হয়। এখানে ঢালাই না করা লোহা, ইস্পাতপিণ্ড ও নিখুঁতভাবে উৎপন্ন ইস্পাত ইত্যাদি উৎপাদন করা হত। ১৯৭০-এর দশকের শুরুর দিকে চিনান সমগ্র চীনের মোটরযান শিল্পের অন্যতম প্রধান কেন্দ্রে পরিণত হয়; এখানে বিভিন্ন ধরনের ভারী ট্রাক ও মাটি সরানোর যন্ত্রপাতি নির্মাণ করা হত। এছাড়া চিনানে একটি বৃহৎ রাসায়নিক শিল্পও বিকাশ লাভ করে। শিল্পকারখানা ছাড়াও চিনান বর্তমানে শানতুং প্রদেশের শিক্ষা ও সংস্কৃতির প্রধান কেন্দ্র। এখানে কৃষি, চিকিৎসা ও প্রকৌশল মহাবিদ্যালয় ছাড়াও বেশ কিছু বিশ্ববিদ্যালয় আছে। এদের মধ্যে ১৯০১ সালে প্রতিষ্ঠিত শানতুং বিশ্ববিদ্যালয় উল্লেখযোগ্য। শহরের মুসলমান অধ্য্যুষিত এলাকাতে ১২৯৫ সালে নির্মিত একটি প্রাচীন মসজিদ আছে, যার নাম চিনানের বৃহৎ দক্ষিণী মসজিদ। আধুনিক শানতুং জাদুঘরে প্রদেশটির বহু ঐতিহাসিক নিদর্শনের বিশাল সংগ্রহ আছে, যাতে নব্যপ্রস্তর যুগের সংস্কৃতি থেকে শুরু করে মিং রাজবংশের শাসনামলের বিভিন্ন নিদর্শনের দেখা মেলে। এখানে উল্লেখযোগ্য সংখ্যক (১৪৪টির মত) খনিজ পানির উষ্ণ প্রস্রবণ আছে। এজন্য চিনানকে অনেক সময় "প্রস্রবণের শহর" নামে ডাকা হয়। অনেক চীনা পর্যটক প্রস্রবণগুলির স্বচ্ছ পানির কাছে তীরে চীনা বিয়াস গাছের ছায়ায় বসে নিরিবিলিতে চা খেতে পছন্দ করে। এদের মধ্যে উদ্যানে ঘেরা পাওথু প্রস্রবণ ও পাইমাই প্রস্রবণ দুইটি সবচেয়ে বিখ্যাত। বেশিরভাগ প্রস্রবণ উত্তরে প্রবাহিত হয়ে শহরের কেন্দ্রে মিলিত হয়ে একটি সুদৃশ্য হ্রদ গঠন করেছে, যার নাম তামিং হ্রদ।
হ্রদটি চিনান শহরের সাংস্কৃতিক জীবনে খুবই গুরুত্বপূর্ণ ভূমিকা রাখে। হ্রদে ভূনকশাকৃত দ্বীপ এবং হ্রদের তীরে মন্দির ও ছোট ছোট বাড়ি আছে। এই হ্রদের উপরে বা হ্রদসংলগ্ন নাগরিক উদ্যানে বহু স্থানীয় লোকাকৃত্যমূলক অনুষ্ঠানের আয়োজন করা হয়। অনেক পর্যটক মোটরচালিত বিলাসবহুল নৌকাতে করে হ্রদটি ভ্রমণ করে থাকে। চিনানের লোকেরা জলপদ্ম খুব পছন্দ করে। প্রতি বছর জুলাই মাসে তামিং হ্রদে জলপদ্ম প্রদর্শনীর আয়োজন করা হয়, যেখানে সারা হ্রদ জুড়ে বিভিন্ন আকৃতি ও বর্ণের বহু বিচিত্র প্রকারের জলপদ্ম ছড়িয়ে রাখা হয়।
এছাড়া এখানে ঐতিহাসিক অনেক স্থান আছে। চীনের সবচেয়ে পবিত্র পর্বতগুলির একটি, যার নাম থাই শান, শহরের কাছেই অবস্থিত। থাই শান পর্বতকে ১৯৮৭ সালে ইউনেস্কো (জাতিসংঘ শিক্ষা, বিজ্ঞান ও সংস্কৃতি সংস্থা) বিশ্ব ঐতিহ্যবাহী স্থানের মর্যাদা দেয়। এটি সমগ্র চীনের পর্যটকদের কাছে সবচেয়ে জনপ্রিয় স্থানগুলির একটি। এছাড়া চিনান শহরের কাছে হাজার বুদ্ধের খাড়া পর্বতগাত্র, চার দুয়ারী প্যাগোডা এবং বুদ্ধের মন্দিরের উপত্যকা এই শহরের কাছে অবস্থিত। চিনান শহরের রন্ধনশৈলী চীনের আটটি প্রধান রন্ধনশৈলীর একটি হিসেবে স্বীকৃত। জ্বলন্ত কয়লায় সেঁকা মাংসের কাবাব, মচমচে ও মিষ্টি ভাজা পিঠা উল্লেখযোগ্য। প্রশান্ত মহাসাগরের উপকূলের কাছে অবস্থিত হওয়ায় এখানে প্রচুর সামুদ্রিক মাছও পাওয়া যায়।
চিনান শহরকেন্দ্র থেকে ৩৩ কিলোমিটার উত্তর-পূর্বে ইয়াওছিয়াং আন্তর্জাতিক বিমানবন্দরটি অবস্থিত। বিমানবন্দরটি মহাসড়কের মাধ্যমে শহরকেন্দ্রের সাথে যুক্ত। চীনের অনেক বড় শহরগুলির দিকে অভ্যন্তরীণ উড্ডয়নের পাশাপাশি আন্তর্জাতিক গন্তব্যস্থল যেমন ওসাকা, সিউল, ব্যাংকক ও সিঙ্গাপুরের সাথে আকাশপথে পরিবহনের ব্যবস্থা আছে এখানে।
তিন তলোয়ার
তিন তলোয়ার পাকিস্তানের সিন্ধু প্রদেশের করাচি শহরের ক্লিফটনে অবস্থিত একটি স্থাপনা বা স্তম্ভ। স্থাপনায় মার্বেল পাথরে নির্মিত তিনটি তলোয়ারে উর্দু ভাষায় ইমান, ইত্তেহাদ, নিজাম (ঐক্য, বিশ্বাস, শৃঙ্খলা) শব্দত্রয় খচিত আছে, যা পাকিস্তানের রাষ্ট্রীয় মূলনীতি হিসেবে স্বীকৃত এবং কায়েদে আজম মোহাম্মদ আলী জিন্নাহর মূলমন্ত্র হিসেবে খ্যাত। পাকিস্তানের প্রাক্তন রাষ্ট্রপতি ও প্রধানমন্ত্রী জুলফিকার আলী ভুট্টো ১৯৭৩ খ্রিষ্টাব্দে এই স্থাপনার জন্য অর্থ বরাদ্দ করেন এবং জোরথ্রুস্ট স্থপতি মিনু মিস্ত্রি এর নকশা ও নির্মাণ করেন।
প্রেক্ষাপট
জুলফিকার আলী ভুট্টো ১৯৭৩ সালে পাকিস্তান পিপলস পার্টির নির্বাচনী প্রতীক বা তলোয়ারকে চিত্রিত করার জন্য সৌন্দর্য পরিকল্পনার অংশ হিসেবে এই সৌধটি নির্মাণের অনুমোদন করেছিলেন। প্রাথমিক পরিকল্পনা অনুযায়ী তলোয়ার তিনটিকে পাকিস্তান পিপলস পার্টির নির্বাচনী রঙে (লাল, সবুজ ও কালো) রঙিন করার কথা ছিল। কিন্তু পরবর্তীতে এই পরিকল্পনায় পরিবর্তন এনে স্থাপনাটিকে সাদা রঙের মার্বেল পাথরে নির্মাণ করা হয়।
জুলফিকার আলী ভুট্টোর আমলে নির্মিত ও স্থপতি মিনু মিস্ত্রি কর্তৃক নকশাকৃত স্থাপনার তিনটি তলোয়ার পাকিস্তানের স্থপতি কায়দে আজম মোহাম্মদ আলী জিন্নাহর তিনটি শক্তির স্তম্ভকে নির্দেশ করে: ইমান, ইত্তেহাদ ও নিজাম (একতা, বিশ্বাস ও শৃঙ্খলা)। সরকারের অসীম মেয়াদের ঠিকাদারী সংস্থা মেসার্স মুঘল কর্পোরেশন স্থাপনার নির্মাণ কাজ সম্পন্ন করে, যার সত্ত্বাধিকারী ছিলেন হাজি ইলিয়াস হাসান বালতিস্তানি। এই সংস্থাটি ইতোপূর্বে ল্যাপ্রাস হাসপাতাল এবং আরও অন্যান্য সরকারি ভবন নির্মাণ করেছিল। হাজি ইলিয়াস হাসান বালতিস্তানি হাবিব গ্রুপের মালিক মুহাম্মদ আলী হাবিবের বন্ধু ছিলেন। পাকিস্তান ও বালতিস্তানি সম্প্রদায়ের মধ্যে তিনি সে সময়কার অন্যতম ধনী ও জনপ্রিয় ব্যক্তি ছিলেন।
বর্তমান অবস্থা
তিন তলোয়ার স্থাপনা বর্তমানে রাস্তার মাঝখানে একটি ছোট সড়কদ্বীপের ওপর দণ্ডায়মান। এই সড়কদ্বীপের অবশিষ্টাংশ রাস্তার মাঝে একটি বড় গোলচত্ত্বর, যা চার্টার্ড অ্যাকাউন্ট্যান্টস সরণী, বাথ আইল্যান্ড রোড এবং প্রধান সড়ক খায়বানে ইকবাল রোডের যান চলাচল নিয়ন্ত্রণ করে। স্থাপনার মূল গোলচত্ত্বরটি ট্রাফিক সংকেত দ্বারা প্রতিস্থাপিত হওয়ায় অবশিষ্টি গোলাকার সড়কদ্বীপটি প্রায়শই যানজট সৃষ্টি করে। ২০০৮ খ্রিষ্টাব্দে তিন তলোয়ার স্থাপনাটি পরিষ্কার পরিচ্ছন্ন ও সংস্কার কাজ করার সাথে সড়ক দ্বীপের আকার হ্রাস করা হয়। স্তম্ভটি শহরের ব্যাপক পরিদৃশ্যমান অঞ্চলে হওয়া সত্ত্বেও ধারাবাহিকভাবে এতে বিজ্ঞাপনী পোস্টার, রাজনৈতিক ব্যানার, প্রচারপত্র ইত্যাদি সাঁটানো হয়, যা এর সৌন্দর্য বিনষ্ট করে।
সিনাবাং পাহাড়
মাউন্ট সিনাবাং (ইন্দোনেশিয়ান: গুণুং সিনাব্যাং, করো: দেলেং সিনাব্যাং) হলেন টোবা সুপারভাইজারকো লেক থেকে ৪০ কিলোমিটার (২৫ মাইল) উত্তর ইন্দোনেশিয়ার করো রেজেন্সির কারো মালভূমিতে অ্যান্ডেসাইট এবং ড্যাসাইটের প্লাইস্টোসিন-টু-হলোসিন স্ট্র্যাটোভোলকানো॥ অনেক পুরাতন লাভা প্রবাহ এর দ্বারপ্রান্তে রয়েছে এবং সর্বশেষ জ্ঞাত বিস্ফোরণ, সাম্প্রতিক সময়ের আগে, বর্তমানের ১২০০ বছর আগে হয়েছিল, ৭৪০ -৮৮০ সিই এর মধ্যে। সলফেটেরিক ক্রিয়াকলাপ (যে ফাটলগুলি যেখানে বাষ্প, গ্যাস এবং লাভা নির্গত হয়) সর্বশেষ ১৯১১ সালে শীর্ষে দেখা হয়েছিল; সাম্প্রতিক নথিভুক্ত ইভেন্টগুলির মধ্যে ২৯ আগস্ট ২০১০ এর প্রথম দিকে একটি বিস্ফোরণ এবং সেপ্টেম্বর এবং নভেম্বর ২০১৩, জানুয়ারী, ফেব্রুয়ারি এবং অক্টোবর ২০১৪-তে বিস্ফোরণ অন্তর্ভুক্ত রয়েছে। ২০১৬ সালের মে মাসে পাইক্লাস্টিক প্রবাহে সাত জন মারা গিয়েছিল। ২০১৩ থেকে ২০১৪ সালের মধ্যে কোনও উল্লেখযোগ্য ক্রিয়াকলাপ ছাড়াই কোনও বড় ইভেন্টের জন্য সতর্কতা বাড়ানো হয়েছিল। ২ জুন ২০১৫-তে, সতর্কতাটি আবার বাড়ানো হয়েছিল এবং ২  জুন ২০১৫-তে কমপক্ষে ১০,০০০ লোককে সরিয়ে নেওয়া হয়েছিল, বড় ধরনের অগ্নিকাণ্ডের আশঙ্কায়। সিনাবাং পর্বতের দীর্ঘ বিস্ফোরণ জাপানের উজেন পর্বতের অনুরূপ, যা ৪০০ বছর সুপ্ত থাকার পরে পাঁচ বছর ধরে ফেটেছিল । ২০২০ সালের ১০ আগস্ট একটি বড় বিস্ফোরণ শুরু হয়েছিল।
ভূতত্ত্ব
মাউন্ট সিনাব্যাং হলেন প্লাইস্টোসিন-টু-হোলোসিন স্ট্র্যাটোভোলকানো। এটি উত্তরের সীমানা সমৃদ্ধ একটি উর্বর মালভূমির তুলনামূলকভাবে শীতল অঞ্চলে অবস্থিত। এনএস লাইনে স্থানান্তরিত ভেন্টগুলির কারণে আগ্নেয়গিরির শিখর ক্রটারের একটি জটিল দীর্ঘতর আকার রয়েছে। ২,৪৬০ মিটার উঁচু অ্যান্ডেসিটিক- টু- ড্যাসিটিক আগ্নেয়গিরিটি সুন্দা আর্ক থেকে এসেছে যা ইউরেশিয়ান প্লেটের অধীনে ইন্দো-অস্ট্রেলিয়ান প্লেটের অধীনতা দ্বারা নির্মিত হয়েছিল। আন্দামান দ্বীপপুঞ্জটি তোরণটির উত্তর-উত্তর-পশ্চিম সীমান্তে রয়েছে এবং বান্দা খাঁটি পূর্ব দিকে রয়েছে। সিনাবুংয়ের মোট চারটি আগ্নেয় জলাশয় রয়েছে যার মধ্যে একটি বর্তমানে সক্রিয় রয়েছে।
অগ্নুৎপাত
আগস্ট ২০১০ সালে ৪০০বছর দীর্ঘ বিরতির পরে মাউন্ট সিনাবাং ফেটেছিল, এবং সেপ্টেম্বর ২০১৩ থেকে ধারাবাহিকভাবে সক্রিয় ছিল। ২০১০ সাল থেকে ২০১৫ সালের শেষ অবধি মোট ফেটে যাওয়া পরিমাণটি ০.১৬ কিমি ৩ ঘন-শিলা সমতুল্য অনুমান করা হয়েছিল।
আলকাফ কাম্পুং মেলাউ মসজিদ
মসজিদ আলকাফ কাম্পুং মেলাউ (জাভি: مسجد الكافف كامڤوڠ ملايو), সিঙ্গাপুর বেদোকের কাকি বুকিট অ্যাভিনিউ ১ ও বেদোক জলাধার রোডের সংযোগস্থলে অবস্থিত একটি মসজিদ। প্রতিষ্ঠানটি মূলত বেদোক জলাধার অঞ্চল এর মুসলিমরা নামাজ আদায় করে।
ইতিহাস
প্রতিষ্ঠানের ১৯৩২ সালেরর  ইতিহাস থেকে পাওয়া যায় মসজিদ আলকাফ নামে পরিচিত ছিল। এর আগে কাকি বুকিতের জালান ইউনোস মালয় বন্দোবস্তের সম্প্রসারণের প্রসারণ যা ছিল তার উপর অবস্থিত, মূল কাম্পং রীতিযুক্ত মসজিদটি আলকাফ পরিবারের কাছ থেকে প্রাপ্ত অর্থ দিয়ে নির্মিত হয়েছিল। ১৯৮০ এর দশকে অঞ্চলটির পুনর্নবীকরণের কারণে, আশেপাশের অঞ্চলটি সমতল করা হয়েছিল এবং জনসাধারণের আবাসনের পথ তৈরি হয়েছিল। ১৯৮৮ সালের নভেম্বর মাসে মসজিদটির নামকরণ করা হয় মসজিদ আলকাফ কাম্পুং মেলায়েয়। আবাসন ও অন্যান্য পাবলিক অবকাঠামোগত প্রকল্পের পথ তৈরির জন্য, তার বর্তমান অবস্থানে স্থলভাগটি ১৯৯৯ সালের ৪ জানুয়ারি অনুষ্ঠিত হয়েছিল।  দুই বছর সময় নিয়েছে নির্মাণ কাজ  করতে এবং ১৯৯৪ সালের ৩০ ডিসেম্বর এটি সমাপ্ত হয়েছিল। পরের দিন, এটি প্রথমবারের জন্য শুক্রবারে উদ্বোধন করেছে এটির বর্তমান অবস্থানে।
নতুন বিল্ডিংটি ১৯৯৯ সালের ২৯ জুলাই জুলফিফলি মোহাম্মদ ব্যতীত মন্ত্রীর পলিটিকাল সেক্রেটারি এবং জালান বেসার জিআরসি-র এমপি ডিজাইন দিয়েছিলেন।
পরিচালনা
সিঙ্গাপুরের বেশিরভাগ মসজিদের মতোই প্রতিষ্ঠানটি মজলিস উগামা ইসলাম সিঙ্গাপুরা দ্বারা পরিচালিত হয়।
জর্জ ক্লুনি
জর্জ টিমথি ক্লুনি (জন্ম: ৬ মে, ১৯৬১) হলেন একজন মার্কিন অভিনেতা, চলচ্চিত্র নির্মাতা ও সমাজকর্মী। তিনি অভিনেতা হিসেবে তিনবার গোল্ডেন গ্লোব পুরস্কার লাভ করেন এবং অভিনেতা হিসেবে সিরিয়ানা চলচ্চিত্রের জন্য একবার ও সহ-প্রযোজক হিসেবে আর্গো চলচ্চিত্রের জন্য একবার করে মোট দুইবার একাডেমি পুরস্কার লাভ করেছেন।
ক্লুনির অভিনয় জীবন শুরু হয় ১৯৭৮ সালে টেলিভিশনে অভিনয়ের মাধ্যমে। পরে তিনি ১৯৯৪ থেকে ১৯৯৯ সাল পর্যন্ত প্রচারিত মেডিকেল নাটক ইআর-এ ডগ রস চরিত্রে অভিনয় করে জনপ্রিয়তা অর্জন করেন। এই নাটকে অভিনয়ের জন্য তিনি দুইবার প্রাইমটাইম এমি পুরস্কারের মনোনয়ন লাভ করেন। ইআর নাটকে অভিনয়ের সময় তিনি কয়েকটি চলচ্চিত্রের প্রধান চরিত্রে অভিনয় করেন। সুপারহিরো চলচ্চিত্র ব্যাটম্যান অ্যান্ড রবিন (১৯৯৭), অপরাধ-কমেডি চলচ্চিত্র আউট অফ সাইট (১৯৯৮), এবং থ্রি কিংস এর মধ্যে উল্লেখযোগ্য।
২০০১ সালে ক্লুনির জনপ্রিয়তা বৃদ্ধি পায় তার কমেডি চলচ্চিত্র ওশান্‌স ইলেভেন ব্যবসা সফলতা লাভ করলে। পরের বছর জীবনীমূলক গোয়েন্দা চলচ্চিত্র কনফেশন অব আ ডেঞ্জারাস মাইন্ড চলচ্চিত্র দিয়ে তিনি পরিচালনায় আসেন। পরবর্তীতে তিনি ঐতিহাসিক নাট্যধর্মী গুড নাইট, অ্যান্ড গুড লাক (২০০৫), স্পোর্টস কমেডি লেদারহেডস্‌ (২০০৮), রাজনৈতিক নাট্যধর্মী দি আইডিজ অব মার্চ (২০১১), এবং যুদ্ধ-নাট্যধর্মী দ্য মনুমেন্ট্‌স মেন (২০১৪) পরিচালনা করেন।
ক্লুনি ২০০৫ সালে মধ্যপ্রাচ্য নিয়ে নির্মিত থ্রিলার চলচ্চিত্র সিরিয়ানায় অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন এবং গুড নাইট, অ্যান্ড গুড লাক চলচ্চিত্রের জন্য শ্রেষ্ঠ পরিচালক ও শ্রেষ্ঠ মৌলিক চিত্রনাট্যের জন্য একাডেমি পুরস্কারের মনোনয়ন লাভ করেন। পরে ২০০৭ সালে থ্রিলারধর্মী মাইকেল ক্লেটন, ২০০৯ সালে হাস্যরসাত্মক-নাট্যধর্মী আপ ইন দ্য এয়ার, ও ২০১১ সালে দ্য ডিসেন্ডেন্ট্‌স চলচ্চিত্রের অভিনয়ের জন্য শ্রেষ্ঠ অভিনেতা বিভাগে এবং ২০১১ সালে দি আইডিজ অফ মার্চ চলচ্চিত্রের জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কারের মনোনয়ন লাভ করেন। ২০১২ সালে তিনি রাজনৈতিক থ্রিলারধর্মী আর্গো চলচ্চিত্রের জন্য সহ-প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কার লাভ করেন। তিনি একমাত্র ব্যক্তি যিনি ছয়টি ভিন্ন বিভাগে একাডেমি পুরস্কারের মনোনয়ন লাভ করেছেন।
প্রাথমিক জীবন
ক্লুনি ১৯৬১ সালের ৬ই মে কেন্টাকির লেক্সিনটনে জন্মগ্রহণ করেন। তার মাতা নিনা ব্রুস (ওয়ারেন; জন্ম ১৯৩৯) সিটি কাউন্সিল এর একজন সুন্দরী ছিলেন। তার পিতা নিক ক্লুনি (জন্ম ১৯৩৪) ছিলেন একজন সংবাদ উপস্থাপক ও গেম শো উপস্থাপক। তিনি এএমসি চ্যানেলে ১৯৯০ এর দশকের শেষের দিকে পাঁচ বছর উপস্থাপনা করেন। ক্লুনির পূর্বপুরুষগণ আইরিশ, জার্মান ও ইংরেজ ছিলেন। তার প্র-প্র-প্র-প্র-পিতামহী ম্যারি অ্যান স্প্যারো ছিলেন মার্কিন যুক্তরাষ্ট্রের রাষ্ট্রপতি আব্রাহাম লিংকনের মাতা ন্যান্সি লিংকনের সৎ বোন।   ক্লুনির বড় বোনের নাম অ্যাডা। তার ফুফু রোজামেরি ক্লুনি ছিলেন নামকরা কাবারে গায়িকা ও অভিনেত্রী। রোজামেরির বিয়ে হয়েছিল ডেবি বুনের সাথে এবং তাদের সন্তানেরা হলেন অভিনেতা মিগুয়েল ফেরার, রাফায়েল ফেরার, এবং গ্যাব্রিয়েল ফেরার।
প্রারম্ভিক কর্ম: ১৯৭৮-১৯৯৩
ক্লুনি জেমস এ. মিশেনার রচিত সেন্টেনিয়াল উপন্যাস অবলম্বনে নির্মিত একই নামের টেলিভিশন মিনি ধারাবাহিকে অতিরিক্ত হিসেবে প্রথম কাজ করেন। ধারাবাহিকটির কিছু অংশ ক্লুনির নিজ শহর কেন্টাকির অগাস্টাতে চিত্রায়িত হয়। ক্লুনির প্রথম প্রধান ভূমিকায় কাজ হল ১৯৮৪ সালে স্বল্পদৈর্ঘ্য সিটকম ই/আর। তিনি দ্য ফ্যাক্টস অব লাইফ ধারাবাহিকে হ্যান্ডিম্যান এবং দ্য গোল্ডেন গার্লস এর একটি পর্বে একজন গোয়েন্দা ভূমিকায় অভিনয় করেন। তার প্রথম প্রসিদ্ধ কাজ হল সিটকম রোজিঅ্যান টিভি ধারাবাহিকে অনিয়মিত পার্শ্ব ভূমিকায় রোজিঅ্যান বারের তদারককারী বুকার ব্রুকস চরিত্রে এবং পরবর্তীতে তিনি বেবি টক ধারাবাহিকে নির্মাণ কর্মী, সিবিএস চ্যানেলের নাট্যধর্মী বডিজ অব এভিডেন্স ধারাবাহিকে গোয়েন্দা কর্মকর্তা রায়ান ওয়াকার চরিত্রে সহ-অভিনেতা, এবং সিস্টার্স ধারাবাহিকে গোয়েন্দা কর্মকর্তা জেমস ফ্যালকনার চরিত্রে অভিনয় করেন। ১৯৮৮ সালে ক্লুনি হাস্যরসাত্মক ভীতিপ্রদ চলচ্চিত্র রিটার্ন অব দ্য কিলার টম্যাটোস এ অভিনয় করেন। ১৯৯০ সালে তিনি এবিসি চ্যানেলের পুলিশি নাট্যধর্মী সানসেট বিট স্বল্পদৈর্ঘ্য চলচ্চিত্রে প্রধান ভূমিকায় অভিনয় করেন। এই সময়ে ক্লুনি বেভার্লি হিলস প্লেহাউজের একজন শিক্ষার্থী ছিলেন এবং সেখানে পাঁচ বছর অভিনয় বিষয়ে পাঠ গ্রহণ করেন।
আলোচিত সাফল্য: ১৯৯৪-১৯৯৯
ক্লুনি ১৯৯৪ থেকে ১৯৯৯ সাল পর্যন্ত অ্যান্থনি এডওয়ার্ডস, জুলিঅ্যানা মার্গুলিস ও নোয়াহ ওয়াইলের সাথে এনবিসি টেলিভিশনের মেডিকেল নাট্যধর্মী ইআর ধারাবাহিকে ডক্টর ডগ রস চরিত্রে অভিনয় করে পরিচিতি লাভ করেন। ১৯৯৯ সালে এই ধারাবাহিক ছেড়ে যাওয়ার পর তিনি এর ষষ্ঠ মৌসুমে ক্ষণিক চরিত্রে অভিনয় করেন এবং শেষ মৌসুমে অতিথি চরিত্রে অভিনয় করেন। এই ধারাবাহিকে অভিনয়ের জন্য তিনি ১৯৯৫ ও ১৯৯৬ সালে শ্রেষ্ঠ প্রধান চরিত্রে অভিনেতার জন্য দুইবার প্রাইমটাইম এমি পুরস্কারের মনোনয়ন লাভ করেন। এছাড়া তিনি ১৯৯৫, ১৯৯৬ ও ১৯৯৭ সালে তিনবার নাট্য টিভি ধারাবাহিক অভিনেতার জন্য গোল্ডেন গ্লোব পুরস্কারের মনোনয়ন লাভ করেন।
ইআর ধারাবাহিক অভিনয় করাকালীন ক্লুনি চলচ্চিত্রেও অভিনয় করেন। তার প্রথম বড় হলিউড চরিত্র ছিল ভীতিপ্রদ হাস্যরসাত্মক অপরাধ থ্রিলারধর্মী ফ্রম ডাস্ক টিল ডন। এটি পরিচালনা করেন রবার্ট রদ্রিগেজ এবং তার সাথে অভিনয় করেন হার্ভি কেইটেল। এই চলচ্চিত্রের সাফল্যের পর তিনি মিশেল ফেইফারের বিপরীতে প্রণয়ধর্মী হাস্যরসাত্মক ওয়ান ফাইন ডে এবং নিকোল কিডম্যানের বিপরীতে মারপিঠ-থ্রিলারধর্মী দ্য পিসমেকার চলচ্চিত্রে অভিনয় করেন। পরবর্তীতে ক্লুনি ব্যাটম্যান অ্যান্ড রবিন চলচ্চিত্রে ব্যাটম্যান চরিত্রে অভিনয় করনে। ছবিটি বক্স অফিসে অল্প পরিমাণ আয় করে, কিন্তু নেতিবাচক সমালোচনা লাভ করে এবং ক্লুনি নিজেই ছবিটিকে "অর্থের অপচয়" বলে উল্লেখ করেন। ১৯৯৮ সালে তিনি জেনিফার লোপেজের বিপরীতে অপরাধ-হাসরসাত্মক চলচ্চিত্র আউট অফ সাইট-এ অভিনয় করেন। এটি পরিচালনা করেন স্টিভেন সোডারবার্গ, যার পরিচালনায় ক্লুনি পরবর্তীতে আরও বেশ কয়েকটি চলচ্চিত্রে অভিনয় করেন। এছাড়া তিনি তার ইআর ধারাবাহিকের চুক্তির শেষ সপ্তাহে থ্রি কিংস চলচ্চিত্রে মূল ভূমিকায় অভিনয় করেন।
ইআর পরবর্তী সাফল্য: ২০০০-২০০৫
থাম্ব|২০০৭ সালে জর্জ ক্লুনি গ্রম্যান্স চাইনিজ থিয়েটারে তার হাত ও জুতার ছাপ দিয়েছেন।
ইআর ধারাবাহিক শেষ হওয়ার পর ক্লুনি বিপর্যয়ধর্মী নাট্য চলচ্চিত্র দ্য পারফেক্ট স্ট্রর্ম (২০০০), কোয়েন ভ্রাতৃদ্বয় পরিচালিত রোমাঞ্চকর হাস্যরসাত্মক চলচ্চিত্র ও ব্রাদার, হোয়ার আর্ট দো? (২০০০)-এ কেন্দ্রীয় ভূমিকায় অভিনয় করেন। ছবি দুটি ব্যবসাসফল হয়। ২০০১ সালে তিনি স্টিভেন সোডারবার্গের পরিচালনায় ওশান্‌স ইলেভেন চলচ্চিত্রে অভিনয় করেন। এটি ১৯৬০ সালের একই নামের চলচ্চিত্রের পুনর্নির্মাণ। ক্লুনি এই ছবিতে ফ্রাঙ্ক সিনাত্রার করা ড্যানি ওশান চরিত্রে অভিনয় করেন। এটি ক্লুনির কেন্দ্রীয় চরিত্রে অভিনয় করা চলচ্চিত্রের মধ্যে সর্বোচ্চ আয়কারী চলচ্চিত্র। ছবিটি বিশ্বব্যাপী ৪৫০ মিলিয়ন মার্কিন ডলার আয় করে। এই ছবির সফলতায় এর আরও দুটি অনুবর্তী পর্ব ওশান্‌স টুয়েলভ (২০০৪) ও ওশান্‌স থার্টিন (২০০৭) নির্মিত হয়।
সোনচিড়িয়া
সোনচিড়িয়া (सोनचिड़िया) অভিষেক চৌবে পরিচালিত ২০১৯ সালে মুক্তিপ্রাপ্ত ভারতীয় হিন্দি ভাষার পশ্চিমা ঘরানার মারপিটধর্মী চলচ্চিত্র।  সুদীপ শর্মার সাথে যৌথভাবে এর কাহিনি লিখেন চৌবে। এতে শ্রেষ্ঠাংশে অভিনয় করেন সুশান্ত সিং রাজপুত, ভূমি পেডনেকর, মনোজ বাজপেয়ী, রণবীর শোরি ও আশুতোষ রানা। চলচ্চিত্রটিতে চম্বলের কাহিনি চিত্রিত হয়েছে,  এবং পুরো চলচ্চিত্রে বুন্দেলি উপভাষার সংলাপ ব্যবহার করা হয়েছে।
চলচ্চিত্রটি ২০১৯ সালের ১লা মার্চ ভারতে ৭২০টি ও দেশের বাইরে ২২০টি প্রেক্ষাগৃহ-সহ বিশ্বব্যাপী মোট ৯৪০টি প্রেক্ষাগৃহে মুক্তি পায়। সমালোচকেরা চলচ্চিত্রটির ইতিবাচক পর্যালোচনা প্রদান করে। চলচ্চিত্রটি ৬৫তম ফিল্মফেয়ার পুরস্কারে ১১টি বিভাগে মনোনয়ন লাভ করে এবং শ্রেষ্ঠ চলচ্চিত্র সমালোচক ও শ্রেষ্ঠ পোশাক পরিকল্পনা বিভাগে দুটি পুরস্কার অর্জন করে।
নির্মাণ
চলচ্চিত্রের মূল দৃশ্যধারণ শুরু হয় ২০১৮ সালের ১৯শে জানুয়ারি চম্বলে। ২০১৮ সালের ১লা এপ্রিল দৃশ্যধারণ সমাপ্ত হয়।
সঙ্গীত
সোনচিড়িয়া চলচ্চিত্রের সুরায়োজন করেছেন বিশাল ভারদ্বাজ এবং গীত লিখেছেন বরুণ গ্রোবর, কেবল "নয়না না মার" গানটির গীত লিখেছেন অশোক মিজাজ বদর।
আলেকান্দা সরকারি কলেজ, বরিশাল
আলেকান্দা সরকারি কলেজ, বরিশাল (পূর্বনাম: সরকারি কমার্শিয়াল ইনস্টিটিউট, বরিশাল ) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি বরিশাল বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর বরিশাল অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮১ সাল থেকে বর্তমান নামে পরিচিতি লাভ করে।
প্রতিষ্ঠার ইতিহাস
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়। ১৯৮০ সাল  পর্যন্ত এ প্রতিষ্ঠানগুলি পলিটেকনিক ইনষ্টিটিউটের সাথে একীভূত ছিল। শুরুতে যে উদ্দেশ্য নিয়ে কলেজটি প্রতিষ্ঠা করা হয়েছিল, সময়ের পরিবর্তনে এখন তার প্রয়োজনীয়তা আর তেমন না থাকায় এবং সরকারি সম্পদের সুষ্ঠ ব্যবহারের লক্ষ্যে কলেজটিকে সাধারণ কলেজে রূপান্তর করা হয়। বর্তমানে এ কলেজের প্রশাসনিক দায়িত্বভার অন্যান্য সরকারি কলেজের মত গণপ্রজাতন্ত্রী বাংলাদেশ সরকারের শিক্ষা মন্ত্রণালয় তথা মাধ্যমিক ও উচ্চশিক্ষা অধিদপ্তর এর উপর ন্যস্ত।
শিক্ষা কার্যক্রম
এই প্রতিষ্ঠানটিতে ঢাকা শিক্ষা বোর্ড এর অধীনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
স্ম্যাকস জে০৭২৩.৩–৭৩২৭
স্ম্যাকস জে০৭২৩.৩–৭৩২৭ হলো একটি ছায়াপথ স্তবক, যার সঠিক দূরত্ব ৫.১২ বিলিয়ন আলোকবর্ষ, পতত্রীমীন মণ্ডলে দক্ষিণ নক্ষত্রমণ্ডলের মধ্যে (আরএ/ডিসেম্বর=১১০.৮৩৭৫ −৭৩.৪৩৯১৬৬৮)। এটি পৃথিবীর দক্ষিণ গোলার্ধ থেকে দৃশ্যমান আকাশের একটি টুকরো এবং প্রায়ই গভীর অতীতের সন্ধানে হাবল এবং অন্যান্য টেলিস্কোপ দ্বারা পর্যবেক্ষণ করা হয়। এটি জেমস ওয়েব স্পেস টেলিস্কোপ দ্বারা উন্মোচন করা প্রথম পূর্ণ-রঙের চিত্রের লক্ষ্য ছিল, যা নিকট অবলোহিত ক্যামেরা ব্যবহার করে চিত্রিত করা হয়। এটি পূর্বে দক্ষিণীয় বৃহৎ ক্লাস্টার জরীপ (SMACS) এর অংশ হিসেবে হাবল স্পেস টেলিস্কোপ দ্বারা পর্যবেক্ষণ করা হয়, সেইসাথে প্ল্যাঙ্ক (মহাকাশযান) এবং চন্দ্র এক্স-রশ্মি মানমন্দির এ।
১৮০° দ্রাঘিমারেখা
১৮০তম মধ্যরেখা বা এন্টিমেরিডিয়ান হলো একটি মধ্যরেখা। এটি মূল মধ্যরেখা হতে ১৮০° পূর্ব বা পশ্চিমে অবস্থিত এবং মূল মধ্যরেখার সাথে মিলিতভাবে মহাবৃত্ত গঠন করে। এটির মান পূর্ব এবং পশ্চিম উভয় দ্রাঘিমাংশের ক্ষেত্রে সমান। এই মধ্যরেখাটি আন্তর্জাতিক তারিখ রেখার ভিত্তি হিসেবে বিবেচনা করা হয়, কারণ এর অধিকাংশ প্রশান্ত মহাসাগরের খোলা পানির উপর দিয়ে গমন করেছে। তবে এই মধ্যরেখার কিছু অংশ রাশিয়া, ফিজি এবং এন্টারক্টিকার উপর দিয়েও গমন করেছে।
উত্তর মেরু হতে শুরু করে দক্ষিণ মেরু পর্যন্ত ১৮০তম মধ্যরেখা যেসকল স্থানের উপর দিয়ে গমন করেঃ
! Width="125"|স্থানাঙ্ক (আনুমানিক) ! দেশ, এলাকা বা সাগর ! টীকা
শাহতুষ শালবস্ত্র
থাম্ব| শাহতুষ শাল থাম্ব| শাহতুষ চিরুস দিয়ে তৈরি শাহতুষ শালবস্ত্র (ফার্সি شاهتو বা 'পশমের রাজা' থেকে উদ্ভুত), শাতোশ নামেও পরিচিত, চিরু (প্যানথলোপস হজসোনি, যা তিব্বতি অ্যান্টিলোপ নামেও পরিচিত) এর পশম থেকে প্রাপ্ত একটি পশম। এছাড়াও, চিরুর পশম থেকে তৈরি শালকে শাহতুষ বলা হয়। শাহতুষ হল সবচেয়ে ভালো পশুর পশম, তারপরে রয়েছে ভিকুনা পশ।।
অগৃহপালিত বন্য প্রাণী হওয়ার জন্য, চিরাসের লোম কাটা যায় না, তাই এই উদ্দেশ্যে তাদের হত্যা করা হয়। বিংশ শতাব্দীর দ্বিতীয়ার্ধে চিরু জনসংখ্যার ৯০% এর তীব্র হ্রাসের কারণে ২০১৬ সাল পর্যন্ত তারা আন্তর্জাতিকভাবে একটি গুরুতর বিপন্ন প্রজাতি হিসাবে শ্রেণীবদ্ধ ছিল। ২০১৬ সাল থেকে প্রজাতি সংরক্ষণ কর্মসূচি ও জনসংখ্যার আকারের আংশিক পুনরুদ্ধারের কারণে তাদের প্রায়-বিপদগ্রস্ত প্রজাতি হিসাবে শ্রেণীবদ্ধ করা হয়েছে। পশমের বেশিরভাগই বিলাসবহুল স্কার্ফ ও শাল তৈরিতে ব্যবহৃত হয়, যদিও শাহতুষের উৎপাদন, বিক্রয় ও অধিগ্রহণ ১৯৭৯ সাল থেকে সিআইটিইএসের-এর অধীনে অবৈধ ছিল। কালোবাজারে শাহতুষ শালের দাম ৫,০০০ থেকে ২০,০০০ ডলার পর্যন্ত হয়।
বৈশিষ্ট্য
১.৭৮ মাইক্রনের আদর্শ বিচ্যুতি সহ অন্তঃস্থিত পশমের গড় তন্তু ব্যাস হল ১১.৪৫ মাইক্রন এবং ১৫.৫৫% এর বৈচিত্র্যের গুণাঙ্ক ও ৬.২৫ থেকে ১৬.২৫ মাইক্রন পর্যন্ত বিস্তার রয়েছে। ছোট তন্তু ব্যাসের কারণে চিরাসের অন্তঃস্থিত পশম সমস্ত প্রাণীর পশমের মধ্যে সেরা। অন্তঃস্থিত পশমগুলো তরঙ্গায়িত এবং মোজাইক আঁশযুক্ত যার তুলাদণ্ডের কার্যান্তর ৫.৩ তুলাদণ্ডে প্রতি ১০০ মাইক্রন। তুলাদণ্ডের প্রস্থ প্রলিপ্ত পশমের ঊর্ধ্বমুখী দিক থেকে পরবর্তী তুলাদণ্ডের বলয় পর্যন্ত। তুলাদণ্ড প্রান্তে পশম ঘন হয় যা পশমের দৈর্ঘ্য বরাবর তন্তুর ব্যাসকে অসম করে তোলে। চিরাসের পশম বেজ থেকে ধূসর এবং পেটে সাদা বর্ণের। মাত্র ১২-১৪% অন্তঃস্থিত পশম সাদা ও বেশি দামী। চুলের রঙ যত হালকা হবে, হালকা আলোকাবরণগুলি রং করা যেতে পারে।
রক্ষী পশমগুলি বাছাই করে অন্তঃস্থিত পশম থেকে পৃথক করা হয়। যাইহোক, তন্তুর সূক্ষ্মতা ও কম প্রসার্য শক্তির কারণে বাছাই শুধুমাত্র হস্তচালিত উপায়ে করা যেতে পারে এবং অসম্পূর্ণভাবে স্কার্ফের রক্ষী পশম দেখা যায়। পশমে ক্ষুদ্র বায়ু বুদবুদ থাকার কারণে, শাহতুষের রক্ষী পশমগুলি হালকা মাইক্রোস্কোপের নীচে পাথরের স্ল্যাবের মতো একটি সূচিকর্ম দেখায়। এটি একটি হালকা অণুবীক্ষণ যন্ত্রের নীচে ক্যাশমেয়ার ছাগলের পশমের পণ্য থেকে শাহতুষকে আলাদা করে দেয়, যেখানে ক্যাশমেয়ার ছাগলের পশমের রক্ষী পশমগুলি হালকা রঙের প্রান্ত সহ গাঢ় ডোরাকাটার মতো দেখায়।
বি. বিজয়ালক্ষ্মী
'''বি. বিজয়ালাক্ষ্মী' ছিলেন একজন ভারতীয় পদার্থ বিজ্ঞানী। (১৯৫২ –১২ মে', ১৯৮৫) দুরারোগ্য কর্কট রোগে আক্রান্ত হওয়ার সত্ত্বেও তাঁর বৈজ্ঞানিক অনুসন্ধিৎসা এবং জিজ্ঞাসু মানসিকতার কমতি ঘটা ছিল না। সমাজ এবং রাজনীতির ক্ষেত্রতেও একসময় সক্রিয় হয়ে ওঠা বিজয়ালক্ষ্মী ১৯৭৮ সালে "আপেক্ষিকতাশূন্য বলান্টাম বলবিদ্যায় ঘূর্ণায়মান কণিকার বিশিষ্টতা" (characterizing a spinning particle in non-relativistic quantum mechanics.'') উদ্‌ঘাটন করতে অধ্যয়ন আরম্ভ করেছিলেন।
প্রারম্ভিক জীবন এবং শিক্ষা
বিজয়ালক্ষ্মীর জন্ম হয়েছিল একটি রক্ষণশীল পরিবারে। তিরুচিপল্লীতে থাকা সীতালক্ষ্মী রামাস্বামী কলেজ থেকে তিনি ১৯৭৪ সালে স্নাতকোত্তর ডিগ্রী লাভ করেন। তারপরে তাত্ত্বিক পদার্থ বিজ্ঞানের বিভাগে যোগদান করেন।  ১৯৮২ সালে তিনি মাদ্রাজ বিশ্ববিদ্যালয় থেকে ডক্টরেট ডিগ্রী লাভ করেন। তারপরে তাঁর সাক্ষাৎ হয় টি. জয়ারামের সঙ্গে। খুব কম দিনের মধ্যে দুজন বিবাহসূত্রে আবদ্ধ হন।
কর্মজীবন
বি. বিজয়ালক্ষ্মী আপেক্ষিকতাবাদের সঙ্গে জড়িত কতগুলি সমীকরণ সম্বন্ধে অধ্যয়ন করেছিলেন, যেগুলি সমীকরণে বিদ্যুৎ-চুম্বকীয় এবং মাধ্যকার্ষণিক ক্ষেত্রে উচ্চ ঘূর্ণনের সঙ্গে নিহিত হয়ে থাকে। সেগুলি থেকেও উচ্চতর ঘূর্ণন তত্ত্ব উদ্ভাবন করতে পারা যায় না কি – এই বিষয়ে তিনি অন্বেষণ করেছিলেন। কিছু দিন পরেই তিনি আপেক্ষিকতাহীন বলান্টাম বলবিদ্যা ঘূর্ণায়মান কণিকা সম্বন্ধে কাজ করেছিলেন। ১৯৭৮ সালে মাদ্রাজ বিশ্ববিদ্যালয়ে গবেষক পন্ডিতের একটি বিশেষ সংঘের গঠন করা হয়েছিল। এই সংঘ স্থাপন করতে বিজয়ালক্ষ্মীরো অবদান ছিল।  ১৯৮০ সালে কোচির বিশ্ববিদ্যালয়ে পারমাণবিক শক্তি বিভাগের আয়োজন করা "দ্বি-বার্ষিক উচ্চশক্তিসম্পন্ন পদার্থ বিজ্ঞানের সভা"য় (biannual High Energy Physics Symposium) তিনি বক্তৃতা প্রদান করেন। এর পরেই তাঁর সমাদর এবং সম্মান বাড়ে৷ সঙ্গে তাঁর করা গবেষণা এবং অধ্যয়নাও বিশেষ মর্যাদা পায়।  দুর্ভাগ্যজনকভাবে এর কিছুদিনের পরেই তাঁর দেহ ভেঙে পড়ে এবং তিনি কর্কট রোগে আক্রান্ত হন। তৎসত্ত্বেও বিজয়ালক্ষ্মীর উদ্যম কমেনি, বরং অসুস্থ দেহেই তিনি পাঁচটি গবেষণাপত্র প্রকাশ করেছিলেন। এই গবেষণাপত্রে বহিঃক্ষেত্রে আপেক্ষিকতাবাদী তরঙ্গের বিষয়ে আলোকপাত করা হয়েছিল। তারসঙ্গে এই গবেষণাপত্রের মাধ্যমে তিনি ডক্টরেট ডিগ্রীর আবশ্যকতাও পূরণ করেছিলেন। উল্লেখযোগ্য যে, আপেক্ষিকতাবাদী সমীকরণের সঙ্গে জড়িত এই গবেষণার বিষয়বস্তুটি বিজ্ঞান মহলে এর পূর্বে দৃষ্টিগোচর হয়নি। দুবছরেরও অধিক সময় ধরে বিজয়ালক্ষ্মী আপেক্ষিকতাবাদী সমীকরণকে বিভিন্ন দিক থেকে গবেষণা করেছিলেন।
মৃত্যু
১৯৮৫ সালের ১২ মে'তে বিজয়ালক্ষ্মীর মৃত্যু হয়।
করতোয়া নিম্ন নদী
করতোয়া নদী বা করতোয়া নিম্ন নদী বা নিম্ন করতোয়া নদী বাংলাদেশের উত্তর-পশ্চিমাঞ্চলের রংপুর, দিনাজপুর, বগুড়া ও গাইবান্ধা জেলার একটি নদী। নদীটির দৈর্ঘ্য ১২২ কিলোমিটার, গড় প্রস্থ ১৪৪ মিটার এবং নদীটির প্রকৃতি সর্পিলাকার। বন্যাপ্রবণ নদীটির প্রবাহের প্রকৃতি বারোমাসি এবং নদীতে জোয়ারভাটার প্রভাব নেই। বাংলাদেশ পানি উন্নয়ন বোর্ড বা "পাউবো" কর্তৃক করতোয়া (নীলফামারী) নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৪।
প্রবাহ
করতোয়া নিম্ন নদীটি রংপুর জেলার মিঠাপুকুর উপজেলার মিলনপুর ইউনিয়নে প্রবহমান দেওনাই-চাড়ালকাটা-যমুনেশ্বরী নদী থেকে উৎপত্তি লাভ করেছে। এই নদী ক্রমান্বয়ে মিঠাপুকুর, নবাবগঞ্জ, পীরগঞ্জ, ঘোড়াঘাট, পলাশবাড়ী, গোবিন্দগঞ্জ, শিবগঞ্জ, বগুড়া সদর, শাজাহানপুর ও শেরপুর উপজেলায় পৌঁছেছে। অতঃপর এই নদীর জলধারা বগুড়া জেলার উক্ত উপজেলার খানপুর ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে।
তীরবর্তী স্থাপনা
এই নদীর তীরে যেসব শহর গড়ে উঠেছে সেগুলো হচ্ছে বগুড়া পৌরসভা, শেরপুর পৌরসভা, শিবগঞ্জ পৌরসভা, গোবিন্দগঞ্জ পৌরসভা এবং ঘোড়াঘাট পৌরসভা। এই নদীতে ব্যারাজ বা রেগুলেটর এবং বন্যা নিয়ন্ত্রণ বাঁধ নেই।
অববাহিকার প্রকল্প
এই নদী অববাহিকার প্রকল্প হচ্ছে ইছামতি গজারিয়া উপপ্রকল্প, নুরুলার বিল নিষ্কাশন প্রকল্প, নালেয়া নদী প্রকল্প, গাংনাই নদী ব্যবস্থাপনা এবং শাওরা বিল নিষ্কাশন প্রকল্প।
নরি কন্ট্রাক্টর
নারিম্যান জামসেদজী নরি কন্ট্রাক্টর (नरी कांट्रेक्टर; জন্ম: ৭ মার্চ, ১৯৩৪) গুজরাতের গোদরা এলাকায় জন্মগ্রহণকারী বিশিষ্ট সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। পাশাপাশি ভারত দলকে টেস্ট ক্রিকেটে নেতৃত্বও দিয়েছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে অংশগ্রহণ করতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন নরি কন্ট্রাক্টর।
প্রারম্ভিক জীবন
প্রথম-শ্রেণীর ক্রিকেটে নাটকীয়ভাবে কন্ট্রাক্টরের সূচনা ঘটে ও প্রভূতঃ সফলতা পান। সকালের শুরুতেই গুজরাতের অধিনায়কের আঘাতপ্রাপ্তির ফলে তাকে গুজরাত ক্রিকেট দলের সদস্যরূপে অন্তর্ভুক্ত হন। অভিষেক খেলাতেই কন্ট্রাক্টর তার উভয় ইনিংসে জোড়া শতক হাঁকান। এরফলে, আর্থার মরিসের পর দ্বিতীয় খেলোয়াড় হিসেবে এ সাফল্য লাভ করেন নরি কন্ট্রাক্টর। এরফলে, প্রথম-শ্রেণীর ক্রিকেটের শুরুতেই দূর্দান্ত প্রভাববিস্তারের প্রেক্ষিত দল নির্বাচকমণ্ডলীর দৃষ্টি আকর্ষণে সক্ষমতা দেখান।
খেলোয়াড়ী জীবন
২ ডিসেম্বর, ১৯৫৫ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। ১৯৫৯ সালে লর্ডসে স্বাগতিক ইংল্যান্ডের বিপক্ষে প্রথম ইনিংসের শুরুতেই ব্রায়ান স্ট্যাদামের বলে দুই উরুতেই আঘাত পান। তাস্বত্ত্বেও তিনি ৮১ রানের অনবদ্য ইনিংস উপহার দেন। ঐ বছরের শেষদিকে কানপুরে দ্বিতীয় ইনিংসে করেন ৭৪ রান। এরফলে ভারত সফরকারী অস্ট্রেলিয়ার বিপক্ষে তাদের ইতিহাসের প্রথম জয়ের সন্ধান পায়। ঐ সময়ে বামহাতি স্পিন বোলিংকারী অ্যালান ডেভিডসনের বলকে পুল করতে গিয়ে তার ইনিংস থেমে যায়। নীল হার্ভে শর্ট লেগ অঞ্চলে অবস্থান করছিলেন ও তার পায়ে লেগে বল শূন্যে উঠে ক্যাচে পরিণত হয়।
১৯৬১-৬২ মৌসুমে ইংল্যান্ডের বিপক্ষে ভারতের সিরিজ জয়ে নেতৃত্ব দেন নরি কন্ট্রাক্টর। একই মৌসুমে ওয়েস্ট ইন্ডিজের বিপক্ষে তিনি দলের অধিনায়কের দায়িত্ব পালন করেন। ৭ মার্চ, ১৯৬২ তারিখে ওয়েস্ট ইন্ডিজের বিপক্ষে সর্বশেষ টেস্টে অংশগ্রহণ করেন কন্ট্রাক্টর। ঐ টেস্টে গুরুতরভাবে আঘাতপ্রাপ্ত হলে তার আন্তর্জাতিক ক্রিকেট জীবনের অকাল সমাপ্তি ঘটে। বার্বাডোস দলের বিপক্ষে খেলাকালীন তিনি গ্রিফিথের মুখোমুখি হয়েছিলেন। ঐ টেস্টে এক মুহুর্তের জন্য চার্লি গ্রিফিথের দিকে মনোনিবেশ ঘটান। তার দ্বিতীয় ওভারের চতুর্থ ডেলিভারিটি প্যাভিলিয়নে অবস্থানকারী কোন একজনকে জানালা খুলতে সহায়তা করে। ঐ সময়ে সাইট স্ক্রিন ছিল না। আমিও শতভাগ ঐ ডেলিভারির দিকে নজর রাখতে পারিনি। বলটি আঘাতের ইঞ্চিখানেক পূর্বে এটি লক্ষ্য করি। কিন্তু এটি সত্য নয় যে, আমি শূন্য রানে আউট হয়েছি। কন্ট্রাক্টর তার মাথার খুলির পিছন দিকে বিদ্যুৎগতিতে আঘাত অনুভব করেন ও ছয়দিন চেতনাবোধ থেকে দূরে থাকেন। সুস্থতার জন্য রক্ত সঞ্চালনের প্রয়োজন পড়ে।
ওয়েস্ট ইন্ডিজের অধিনায়ক ফ্রাঙ্ক ওরেল প্রথম ব্যক্তি হিসেবে রক্তদান করেন। কন্ট্রাক্টরের জীবন সচল হলেও এ ঘটনায় তার খেলোয়াড়ী জীবনের অকাল সমাপ্তি ঘটতে বাধ্য করে। সাম্প্রতিক এক স্বাক্ষাৎকারে জানান যে, এ আঘাতের পর তিনি আর একটি টেস্টে অংশ নিতে চেয়েছিলেন। কিন্তু দর্শকেরা এ ঘটনা আর দেখতে চায় না। লক্ষ্যণীয় যে, ঐ সময়ে গুরুতরভাবে আঘাতপ্রাপ্তির বিষয়টিতে হেলমেটের প্রচলন ঘটেনি, যা বর্তমানে রয়েছে।
ব্যক্তিগত জীবন
তার খেলোয়াড়ী জীবনে কন্ট্রাক্টরকে ভারতীয় ক্রিকেটের সুপুরুষ হিসেবে বিবেচনা করা হতো। জানুয়ারি, ১৯৯৯ সালে সিমি গারেওয়ালের সাথে তামিলনাড়ুর সাবেক মূখ্যমন্ত্রী জয়ললিতা জানিয়েছিলেন যে, বিদ্যালয়ের ছাত্রী থাকা অবস্থায় তিনি কন্ট্রাক্টরকে মনে-প্রাণে ভালোবাসার বন্ধনে আবদ্ধ হতে চেয়েছিলেন।
বর্তমানে কন্ট্রাক্টর মুম্বইয়ে বসবাস করছেন। সেখানে তিনি ইন্ডিয়া একাডেমি ক্রিকেট ক্লাবে প্রশিক্ষণের দায়িত্বে রয়েছেন। ২০০৭ সালে সি.কে. নায়ড়ু আজীবন সম্মাননা পুরস্কার লাভ করেন তিনি।
ক্যাপসুলার সংকোচন
থাম্ব| গ্রেড চতুর্থ ক্যাপসুলার সংকোচন ২৯ বছর বয়সী মহিলার ডান স্তনে, ৫৬০সিসি সিলিকন জেল-ভরা স্তন ইমপ্লান্টের সাবগ্র্যান্ডুলার বসানোর সাত বছর পরে। ক্যাপসুলার সংকোচন হল মানবদেহে বিদেশী পদার্থের প্রতি ইমিউন সিস্টেমের প্রতিক্রিয়া। চিকিত্সাগতভাবে, এটি বেশিরভাগ ক্ষেত্রে স্তন ইমপ্লান্ট এবং কৃত্রিম যৌথ প্রস্থেটিক্সের জটিলতার প্রেক্ষিতে ঘটে।
ক্যাপসুলার সংকোচনের ঘটনাটি দৃঢ়ভাবে বোনা কোলাজেন ফাইবারের ক্যাপসুল গঠনের পরে, মানবদেহে অস্ত্রোপচারের মাধ্যমে ইনস্টল করা বিদেশী বস্তুর উপস্থিতির প্রতিরোধ ক্ষমতা দ্বারা তৈরি, যেমন স্তন ইমপ্লান্ট, কৃত্রিম পেসমেকার, অর্থোপেডিক প্রস্থেসিস ; বিচ্ছিন্নতা এবং সহনশীলতার দ্বারা জৈবিক সুরক্ষা। ক্যাপসুলার কনট্রাকচার হয় যখন কোলাজেন-ফাইবার ক্যাপসুল সঙ্কুচিত হয়, শক্ত হয় এবং স্তন ইমপ্লান্টকে সংকুচিত করে, অনেকটা বাবল গাম বুদবুদ ভেঙে যাওয়ার মতো। এটি একটি চিকিৎসা জটিলতা যা বেদনাদায়ক এবং অস্বস্তিকর হতে পারে এবং স্তন ইমপ্লান্ট এবং স্তনের নান্দনিকতা বিকৃত করতে পারে। যদিও ক্যাপসুলার সংকোচনের কারণ অজানা, তবে এর প্রকৃতির সাধারণ কারণগুলির মধ্যে রয়েছে
১. ব্যাকটেরিয়া দূষণ,
২. স্তন-ইমপ্লান্ট শেল ফেটে যাওয়া,
৩. সিলিকন-জেল ভরাট এবং হেমাটোমা ।
সার্জিক্যাল ইমপ্লান্টেশন পদ্ধতি যা ক্যাপসুলার কনট্রাকচার কমিয়েছে তার মধ্যে রয়েছে সাবমাসকুলার ব্রেস্ট ইমপ্লান্ট বসানো, টেক্সচার্ড বা পলিউরেথেন-লেপযুক্ত ইমপ্লান্ট ব্যবহার করা,  ইমপ্লান্টের সীমিত হ্যান্ডলিং, বুকের দেওয়ালের ত্বকের সাথে তাদের সংযোজনের আগে ন্যূনতম যোগাযোগ, এবং ট্রিপল-এন্টিবায়োটিক সমাধান দিয়ে সার্জিক্যাল সাইটগুলি সেচ করা। ম্যাক্রোটেক্সচার্ড ইমপ্লান্ট এবং পলিউরেথিন-লেপযুক্ত ইমপ্লান্টের ব্যবহার বিআইএ-এএলসিএল এর ঝুঁকি বাড়িয়ে তুলতে পারে, যা স্তন ইমপ্লান্টের উপস্থিতির সাথে যুক্ত লিম্ফোমার একটি বিরল রূপ।
ক্যাপসুলার সংকোচনের সংশোধনের জন্য ক্যাপসুলের অস্ত্রোপচার অপসারণ (মুক্তি) বা স্তন ইমপ্লান্টের অপসারণ এবং সম্ভাব্য প্রতিস্থাপনের প্রয়োজন হতে পারে। ক্লোজড ক্যাপসুলোটমি (বাহ্যিক ম্যানিপুলেশনের মাধ্যমে ক্যাপসুলকে ব্যাহত করা), শক্ত ক্যাপসুলগুলির চিকিত্সার জন্য একটি সাধারণ কৌশল, বন্ধ করা হয়েছিল কারণ এটি স্তন ইমপ্লান্ট ফেটে যেতে পারে। ক্যাপসুলের চিকিৎসার অ-সার্জিক্যাল পদ্ধতির মধ্যে রয়েছে ম্যাসেজ, বাহ্যিক আল্ট্রাসাউন্ড, লিউকোট্রিন পাথওয়ে ইনহিবিটর দিয়ে চিকিৎসা (যেমন Accolate, Singulair ), এবং pulsed ইলেক্ট্রোম্যাগনেটিক ফিল্ড থেরাপি।
মেন্টর ওয়ার্ল্ডওয়াইড এলএলসি কর্পোরেশন, তিনটির মধ্যে একটি, ইউএস এফডিএ-অনুমোদিত ব্রেস্ট-ইমপ্লান্ট ডিভাইস প্রস্তুতকারক, স্তন ইমপ্লান্টেশন সার্জারি রোগীদের দ্বারা ভুগছেন এমন চিকিৎসা জটিলতাগুলির একটি গবেষণা পরিচালনা করেছে। 2000 সালের মার্চ মাসে, ফুড অ্যান্ড ড্রাগ অ্যাডমিনিস্ট্রেশনের একটি উপস্থাপনায়, মেন্টর রিপোর্টে ইঙ্গিত দেওয়া হয়েছে যে স্যালাইন স্তন ইমপ্লান্ট করা রোগীদের 43 শতাংশ অস্ত্রোপচারের তিন বছরের মধ্যে চিকিৎসা সংক্রান্ত জটিলতা দেখা দিয়েছে; অধিকন্তু, এই শতাংশের 10 শতাংশ গোষ্ঠী ক্যাপসুলার সংকোচনের অভিযোগ করেছে।
ইন্ডিয়ান রেলওয়ে ক্যাটারিং অ্যান্ড ট্যুরিজম কর্পোরেশন
ইন্ডিয়ান রেলওয়ে ক্যাটারিং অ্যান্ড ট্যুরিজম কর্পোরেশন (আইআরসিটিসি) ভারতীয় রেলের একটি সহায়ক সংস্থা যা প্রতিদিনের প্রায় 5,50,000 থেকে 6,00,000 বুকিং সহ ক্যটারিং, পর্যটন এবং অনলাইন টিকিট পরিচালনা করে। এটি বিশ্বের দ্বিতীয় ব্যস্ততম এবং প্রতিদিন 15 থেকে 16 লক্ষ টাকার টিকিট।
আইআরসিটিসি 30 সেপ্টেম্বর 2019 এ জাতীয় স্টক এক্সচেঞ্জে একটি প্রাথমিক পাবলিক অফার করেছে, আইপিও 112 বার ওভারসস্ক্রিপশন পেয়েছে। শেয়ারের বেস মূল্য আইপিও জন্য 315 এবং  320 (মার্কিন $ 4.60) শেয়ার প্রতি মধ্যে করা হয়েছে। যখন তালিকা 14 লাইভ গিয়েছিলাম অক্টোবর 2019, শেয়ারের দাম একটি  625 এবং এন এস ই এবং বি এস ই র  646 যথাক্রমে খোলা এবং সেখান থেকে ব্যাপক বেড়েছে। আইপিও সংস্থাটিতে ভারতীয় রেলের শেয়ারহোল্ডিং হ্রাস করেছে। Reduced.৪০% to
অনলাইন টিকিট
এটি কেন্দ্রীয় ভারত সরকারের অন্যতম মিনিরাটনা সংস্থা। প্রতিষ্ঠার আগে, ভারতীয় রেল যাত্রীদের ভ্রমণের সময় মানসম্পন্ন খাবারের জন্য খুব কম বিকল্প ছিল। যাত্রীদের স্টেশনগুলিতে ট্রেন থেকে নেমে উপ-স্ট্যান্ডার্ড এবং স্বাস্থ্যকর খাবার পাওয়া যায়। স্টেশনে সংক্ষিপ্ত থাম এবং স্টলগুলিতে হঠাৎ জনতার ভিড় যাত্রীদের আতঙ্ককে বাড়িয়ে তোলে। আই আর সি টি সির আবির্ভাবের পরে দীর্ঘ বা মাঝারি দূরত্বের ট্রেনগুলির মধ্যে প্যান্ট্রি গাড়িগুলি চালু করা হয়েছিল যা যাত্রীদের তাজা রান্না করা মানের খাবার পরিবেশন করে, ফলে ভারতে ট্রেনের ভ্রমণে বিপ্লব ঘটে। এটি তার ওয়েবসাইটের মাধ্যমে ইন্টারনেট ভিত্তিক রেল টিকিট বুকিংয়ের পাশাপাশি মোবাইল ফোন থেকে ওয়াইফাই, জিপিআরএস বা এসএমএসের মাধ্যমে অগ্রগামী হয়েছে। এটি পিএনআর স্থিতি এবং লাইভ ট্রেনের স্থিতি পরীক্ষা করার জন্য এসএমএস সুবিধাও সরবরাহ করে। ই-টিকিটের পাশাপাশি ইন্ডিয়ান রেলওয়ে ক্যাটারিং অ্যান্ড ট্যুরিজম কর্পোরেশন আই-টিকিটও দেয় যা মূলত নিয়মিত টিকিটের মতো যা অনলাইনে বুকিং করা হয় এবং ডাকযোগে বিতরণ করা হয়। টিকিট পিএনআর স্থিতি উপলব্ধ করা হয়। শহরতলির রেলপথে যাত্রীরাও ওয়েবসাইটের মাধ্যমে মরসুমের টিকিট বুক করতে পারবেন। এটি ঘন ঘন ভ্রমণকারীদের জন্য শুভ যাত্রা নামে একটি আনুগত্যের প্রোগ্রামও চালু করেছে। এই প্রোগ্রামের মাধ্যমে, যাত্রীরা একটি অগ্রিম বার্ষিক ফি প্রদানের মাধ্যমে সারা বছর বুকিং করা সমস্ত টিকিটে ছাড় নিতে পারবেন।
আইআরসিটিসি রক্ষণাবেক্ষণের জন্য ৩৫ মিনিটের জন্য প্রধান সার্ভারটি বন্ধ রাখার পরে, রাত ১১ টা ৪৫ মিনিট থেকে রাত ১২:২০ পর্যন্ত ব্যতীত যাত্রীদের সারাদিন ই-টিকিটের মাধ্যমে টিকিট বুকিংয়ের অনুমতি দেওয়া হয়।
তাত্কাল স্কিম
তাত্কাল স্কিমের আওতায়, যাত্রীরা সংক্ষিপ্ত নোটিশে তাদের যাতায়াতের পরিকল্পনা করছেন তারা ভারতীয় রেলওয়ে ইন্টারনেট পোর্টালের মাধ্যমে প্রায় সমস্ত মেল / এক্সপ্রেস ট্রেনে টিকিট বুক করতে পারবেন। সোর্স স্টেশন থেকে ট্রেন ছাড়ার একদিন আগে এসি কোচ রিজার্ভেশন এবং নন-এসি টাইমিংয়ের জন্য প্রতিদিন বেলা দশটায় বুকিং শুরু হয়। তাত্কাল ই-টিকিট ট্রেনের উৎপন্ন স্টেশন থেকে ভ্রমণের তারিখ বাদ দিয়ে একদিন আগে নির্বাচিত ট্রেনের জন্য বুকিং করা যায়। এটি শুরুর দিন সকাল ১০ টা থেকে এসি কোচের জন্য এবং সকাল ১১ টা থেকে নন-এসির জন্য বুক করা যায়। তাত্কাল টিকিটে ভ্রমণকারী যাত্রীদের একটি ফটো আইডি প্রুফ সহ তাদের টিকিট পরীক্ষককে দেখানো উচিত। এই বছরের শুরুর দিকে, ওয়েবসাইটটি লাইট সংস্করণ চালু করেছে যাতে বিজ্ঞাপনগুলি, পপ আপগুলি ইত্যাদি অন্তর্ভুক্ত নেই এবং পিএনআর স্থিতি পরীক্ষা করে।
ভ্রমণব্যবস্থা
ইন্ডিয়ান রেলওয়ে ক্যাটারিং এন্ড ট্যুরিজম কর্পোরেশন দেশী-বিদেশী পর্যটকদের জন্য বাজেট এবং ডিলাক্স প্যাকেজ ট্যুরও আয়োজন করে। বাজেট পর্যটকদের জন্য ভারত জুড়ে গুরুত্বপূর্ণ পর্যটনকেন্দ্রগুলি coveringেকে রাখার জন্য জনপ্রিয় ভ্রমণ প্যাকেজটিকে "ভারত দর্শন" বলা হয়। লাক্সারি ট্যুরিজম প্যাকেজগুলিও উপলভ্য, এতে বৌদ্ধ সার্কিট ট্রেন এবং মহারাজাসের এক্সপ্রেস ক্রিয়াকলাপগুলির মতো বিশেষ বিলাসবহুল ট্রেনগুলি জড়িত।
মাইলস্টোন
ভারতের অন্যতম বৃহত্তম ই-বাণিজ্য পোর্টাল হিসাবে এটি প্রচুর রেকর্ড করেছে।
স্পেনের পঞ্চম ফিলিপ
পঞ্চম ফিলিপ (১৯ ডিসেম্বর ১৬৮৩ - ৯ জুলাই ১৭৪৬) পয়লা নভেম্বর ১৭০০ থেকে ১৪ জানুয়ারি ১৭২৪ সালে তার পুত্র লুই এর জন্য সিংহাসন ত্যাগের পূর্ব পর্যন্ত এবং ৬ সেপ্টেম্বর ১৭২৪ সালে তার পুত্রের মৃত্যুর কারণে পুনরায় সিংহাসনে আরোহণ থেকে ৯ জুলাই ১৭৪৬ সালে তার নিজের মৃত্যু পর্যন্ত স্পেনের রাজা ছিলেন।
তার রাজত্বের আগে, ফিলিপ রাজা চতুর্দশ লুইয়ের নাতি হিসাবে ফ্রান্সে রাজপরিবারের একটি উঁচু স্থান দখল করেছিলেন। ১৭০০ সালে স্পেনের সিংহাসন শূন্য হওয়ার পর এটির উপর তার পিতা লুই গ্রান্ড ডুফিনের শক্ত বংশানুক্রমিক দাবি ছিল।যেহেতু গ্র্যান্ড ডাউফিন অথবা ফিলিপের বড় ভাই, বার্গুন্ডির ডিউক লুই তাদের উত্তরাধিকার সূত্রে প্রাপ্ত ফরাসি সিংহাসন থেকে বঞ্চিত হতে পারত, গ্র্যান্ড ডাউফিন এর মামা স্পেনের রাজা দ্বিতীয় চার্লস তার উইলে উত্তরাধিকারী হিসেবে ফিলিপের নাম ঘোষণা করে গিয়েছিলেন। এটা সবাই জানত যে এক রাজার অধীনে ফ্রান্স ও স্পেনের সংযোজন ইউরোপের ক্ষমতার ভারসাম্যকে বিনষ্ট করবে এবং অন্যান্য ইউরোপীয় শক্তিগুলো এটি প্রতিরোধের জন্য পদক্ষেপ গ্রহণ করবে। প্রকৃতপক্ষে ফিলিপের স্প্যানিশ সিংহাসন অধিগ্রহণ স্পেনের সিংহাসনের উত্তরাধিকারীদের ১৩ বছর ব্যাপী এক যুদ্ধের দিকে ঠেলে দেয় যা আটারচেট (নেদারল্যান্ড এর একটি শহর ) এর চুক্তির আগ পর্যন্ত চলমান ছিল ,যেখানে ফরাসি এবং স্প্যানিশ সিংহাসন একত্রিত করার ভবিষ্যৎ সম্ভবনাকে নিষিদ্ধ করা হয়েছিল।
ফিলিপ ফ্রেঞ্চ হাউস অফ বোর্বনের প্রথম সদস্য ছিলেন যিনি রাজা হিসেবে স্পেন শাসন করেছিলেন। তার দুটি রাজত্বের মোট সময়কাল ছিল ৪৫ বছর ২১ দিন, যা আধুনিক স্পেনের ইতিহাস এ সর্বোচ্চ।
প্রারম্ভিক জীবন
ফিলিপ ফ্রান্সের সিংহাসনের প্রকৃত উত্তরাধিকারী লুই গ্রান্ড ডুফিন এবং তার স্ত্রী বাভারিয়ার (মিউনিখের একটি শহর) মারিয়া আনা ভিক্টোরিয়া বা ডুফিন ভিক্টোরিয়ার দ্বিতীয় পুত্র হিসেবে ফ্রান্সের ভার্সেই প্রাসাদে জন্ম গ্রহণ করেন। তিনি পঞ্চদশ লুই এর পিতা ও বার্গুন্ডির ডিউক লুই এর ছোট ভাই ছিলেন। জন্মের সময়, ফিলিপকে ফ্রেঞ্চ রাজ পরিবারের ছোট ছেলেদের জন্য ঐতিহ্যবাহী উপাধি হিসেবে আঞ্জোয়ের ডিউক ঘোষণা করা হয়েছিল। স্পেনের রাজা হওয়ার আগে পর্যন্ত তিনি এই নামেই পরিচিত ছিলেন। যেহেতু ফিলিপের বড় ভাই বার্গুন্ডির ডিউক ফরাসি সিংহাসনের উত্তরাধিকারী হিসেবে তার পিতার পরেই দ্বিতীয় অবস্থানে ছিলেন ,তাই ছোট একটা সম্ভবনা ছিল যে সে অথবা তার ছোট ভাই বেরির ডিউক চার্লস ফ্রান্স শাসন করবে।
ফিলিপ তার প্রথম বছর রাজ পরিচারিকা লুই ডি প্রাই এর তত্ত্বাবধানে ছিলেন এবং তার পরেই সে তার ভাইদের সাথে ক্যামব্রাই এর ঊর্ধ্বতন যাজক ফ্রান্সিস ফ্যানলন এর অধীনে শিক্ষা গ্রহণ করতে থাকে। পল ডি বেউভিলিয়ার্স ও তাদের  তিনজন কে শিক্ষাদান করেছিলেন।
স্প্যানিশ সিংহাসন দাবি
১৭০০ সালে স্পেনের রাজা দ্বিতীয় চার্লস কোনো সন্তান না রেখেই মারা যান। তার উইলে উত্তরাধিকারী হিসেবে  তিনি চতুর্দশ লুই এর প্রথম স্ত্রী ও চার্লসের সৎবোন মারিয়া থেরেসার নাতি ফিলিপের নাম উল্লেখ করে যান। যদি কেউ এটা (মুকুট) গ্রহণে অস্বীকৃতি জানাতো তবে তা বেরির ডিউক ফিলিপের বড় ভাই না হলে অস্ট্রিয়ার আর্চডিউক চার্লস না হলে পরবর্তীতে পবিত্র রোমের সম্রাট ষষ্ঠ চার্লসের স্পেনের মুকুট গ্রহণের সুযোগ ছিল। স্পেনের সিংহাসনের উপর ফিলিপের শক্ত বংশানুক্রমিক দাবি ছিল, কারণ তার মাতামহী ও প্রমাতামহী অস্ট্রিয়ার আর্চডিউক চার্লসের পূর্বপুরুষদের চেয়ে বড় ছিল। তবে অস্ট্রিয়ানরা বলত যে ফিলিপের মাতামহী তার বিয়ের চুক্তির অংশ হিসাবে নিজের এবং তার বংশধরদের জন্য স্প্যানিশ সিংহাসন ত্যাগ করেছিলেন। ফরাসীরা দাবি করত যে এটা যৌতুকের ভিত্তিতে ছিল যা কখনো প্রদান করা হয় নি।